Björgunarfélag Hornafjarðar sá um flugeldasýninguna Síðastliðinn sunnudag var haldin Þrettándagleði í Nesjum og var hún með öðru sniði en undanfarin ár . Veðrið hafði þau áhrif að þrettándabrennan var degi fyrr en breytingin var þó aðallega sú að nú var endurvakin sú hefð að halda þrettándann með álfum og huldufólki . Elín Birna Olsen Vigfúsdóttir saknaði þeirrar gömlu hefðar að þrettándinn væri haldinn hátíðlegur með álfareið með álfakonungi og drottningu , prinsi og prinsessu ásamt fjölda af tröllum og púkum . Hún fékk Hafdísi Hauksdóttur með sér í lið og saman fóru þær í að undirbúa og skipuleggja hátíðina með Ungmennafélaginu Mána . Björgunarfélag Hornafjarðar sá um flugeldasýninguna og Ungmennafélagið Máni bauð upp á kleinur og heitt kakó fyrir gesti . Elín segir að stefnt sé á að stækka hátíðina að ári og að fólk sé ánægt með þessa breytingu og að margir hafi saknað þessarar þrettánda stemningar eins og hún og sjálf . Flott framtak og við vonum að þessi hefð fái að njóta sín næstu ár og hlökkum til að sjá hvernig tekst til að ári . Kristján Vilhelm Gunnarsson og Vigdís Björk Jónsdóttir í hlutverkum álfakóngs og drottingar